Το κατάστημα κατέβασε ρολά μόνο μετά από παρέμβαση εισαγγελέα

Σάλος έχει ξεσπάσει στην αγορά της Πάτρας, από το «παράθυρο» που είχε βρει το γνωστό πολυκατάστημα παιχνιδιών Jumbo, στο εμπορικό κέντρο Βασιλόπουλου στην οδό Αμερικής, «σπάζοντας» την καραντίνα από το περασμένο Σάββατο και αγνοώντας προκλητικά, ακόμα και τις απαγορεύσεις της κυβέρνησης.

Η εταιρεία, εκμεταλλευόμενη «παράθυρα» του νόμου από το παρελθόν, παρέβλεπε επιδεικτικά κάθε έννοια εταιρικής κοινωνικής ευθύνης και επιπλέον, σχεδίαζε να λειτουργήσει ακόμα και σήμερα, όταν το σύνολο σχεδόν του λιανεμπορίου σε όλη την Ελλάδα κατέβασε ρολά, πειθαρχώντας αδιαμαρτύρητα στις αποφάσεις των αρχών, για τον περιορισμό του κορονοϊού.

Χθες, η διεύθυνση του καταστήματος στην οδό Αμερικής, προφανώς υπακούοντας σε εντολές της διοίκησης, είχε βγάλει πρόγραμμα εργασίας και ετοιμαζόταν να ανοίξει κανονικά και σήμερα.

Ομως, μετά από παρέμβαση του 1ου Αστυνομικού Τμήματος που έκανε εντατική έρευνα και την προανάκριση που ξεκίνησε κατεπειγόντως, η Εισαγγελία Πρωτοδικών Πάτρας, η επιχείρηση ανέκρουσε πρύμναν και χθες αργά το βράδυ, ενημέρωσε το προσωπικό της, να μην πάει σήμερα για εργασία, καθώς κατεβάζει ρολά μέχρι τις 31 Μαρτίου.

Πηγή: pelop.gr

Διαβάστε Επίσης:

